Document ID: /roh_data/filtered/fineweb-2-filterrobots_roh.jsonl.gz/47996

Bleras persunas ch'èn vegnidas en Svizra sajan traumatisadas da quai ch'ellas hajan vis e fatg atras pervia da l'attatga da la Russia sin lur patria. Quellas persunas – tranter ellas era blers uffants – dovrian agid. Il problem saja dentant la mancanza da persunas qualifitgadas en Svizra e la barriera da lungatg, di Sandra Locher Benguerel. Tranter las persunas ch'han stuì fugir dettia era medias, psicologas e persunal da tgira ch'i fiss tenor la cussegliera naziunala opportun d'engaschar.
Leschas che stattan enta pe
Il problem sajan dentant las leschas svizras che pretendian tranter auter ina scolaziun da trais onns en Svizra e bunas cumpetenzas d'ina lingua naziunala. Sandra Locher Benguerel vul perquai savair dal Cussegl federal tge pussaivladads ch'i dettia per integrar quellas persunas en la tgira.
L'interpellaziun vegn sustegnida da commembras e commembers da tuttas partidas sco era da l'uniun da las medias e medis d'uffants da la Svizra.